text: Ginaduso ni Councilor Simple Distrito nga mahatagan sang incentives ang mga graduating honor students sa tanan nga public kag private elementary kag secondary schools nga yari sa syudad sang Bacolod.
text: #000001
text: Base sa pag review sang opisina ni Distrito, indi na applicable ang existing nga ordinansa bangud sa pagliwat sang guidelines sang DepEd sa paghatag sang awards.
text: #000003
text: Suno kay Distrito, ang paghatag sang incentives kag award ang i-classify sa With Highest Honors nga may general average nga 98-100, With High Honors nga may general average nga 95-97 kag With Honors nga may general average nga 90-94.
text: #000004
text: Paathag ni Distrito, bangud sini, indi lamang limitado tubtob 10 ang makabaton sang incentives, kundi depende sa kadamuon sang estudyante nga makalambot sang criteria kag bisan diin halin nga section.
text: #000006
text: Gintugyanan ang Local School Board kaupod ang City Budget Officer kag PESO Manager sa pag determinar kon pila ang ihatag nga cash incentives depende sa availability sang pondo.
text: #000007
text: Target nga mabayran sang Bacolod LGU ang mga supplier sa sulod sang 30 dias matapos nga madeliver ang ila ginasupply sa syudad.
text: #000008
text: Ini ang isa sa mga gintalakay sa ginaduso 3.6 bilyones pesos sa masunod nga tuig sa budget deliberation ni Mayor Albee Benitez kaupod ang mga konsehal kag mga department head sang weekend.
text: #000009
text: Sa press conference, Lunes, ginbulgar ni Mayor Albee Benitez, nga naglambot sa iya impormasyon nga may mga supplier nga indi na luyag nga magpasakop sa bidding bangud nagaka delay nga pagbayad sang LGU.Suno sa Alkalde, may mga supplier nga nagadugang sang cost of money ukon interest sang duha ukon tubtob tatlo ka bulan.
text: #000010
text: Ginpahayag ni Mary Jean Ramos, City Planning and Development Officer sang LGU, nga may internal audit ang syudad nga gintugyanan para masiguro nga masunod ang 30 dias nga pag proseso sang bayad sa tuyo nga mapanubo sang syudad ang purchase request.
text: #000012
text: Ginatan-aw sang mga opisyal nga makakinot ang syudad sa sini nga sistema.
text: #000013
text: Samtang, ginpahayag ni Benitez nga sa una nga semana sang Oktubre iya igasumiter ang budget proposal sa SP.
text: #000014
text: Suno kay Lt. Col. Ronnie Brillo, Deputy City Director for Administration, Oktubre 6 iga-deploy ang 2, 331 ka personnel. Dugang pa ni Brillo, nag-request naman sila sang augmentation gikan sa Police Regional Office 6 bangud 1,044 lang ang masarangan nga personnel sang BCPO kag may kulang nga 1,287 ka pulis.
text: #000016
text: Suno kay Brillo kon masarangan sang NOCPPO, posible sa ila gikan ang augmentation antes magkuha sang augmentation gikan sa Iloilo Police Provincial Office kag iban nga units.
text: #000017
text: Posible man suno kay Brillo nga dugangan ang una nga 25 ka Bacolod City Public Assistance Desk nga ginpahamtang sa strategic areas sa palibot sang syudad.
text: #000018
text: From the City of Bacolod, the commercial and political hub in Negros Occidental, dyEZ Aksyon Radyo-Bacolod traces its roots to the city of La Carlota where it first started its operations in 1960s.
text: #000021